સિંહ: સંવત ૨૦૭૨ના નૂતન વર્ષના સુપ્રભાતે આપનો રાશિ અધિપતિ સૂર્ય તથા ધનાધિપતિ બુધ તથા વ્યયેશ ચંદ્ર ત્રીજા ભાવે તુલા રાશિથી પોતાનું ભ્રમણ શરૂ કરે છે. સૂર્ય અને બુધ બંને પોતાની આગવી ગતિથી આગળ વધતા રાશિ ચક્ર પૂર્ણ કરીને વર્ષાન્તે ફરીથી તુલા રાશિમાં જ ત્રીજા ભાવે જોવા મળે છે, ચંદ્ર પોતાની તે જ ગતિથી આગળ વધતા વર્ષ દરમિયાન અનેક વખત રાશિ ચક્ર પૂર્ણ કરી ફરી તે જ ભાવે તુલા રાશિમાં જોવા મળે છે, પરાક્રમેશ શુક્ર બીજા ભાવે કન્યા રાશિથી પોતાની મુસાફરી આગળ ધપાવતા તે પણ રાશિ ચક્ર પૂર્ણ કરી આગળ વધતા વર્ષાન્તે વૃશ્ચિક રાશિમાં ચોથા ભાવે જોવા મળે છે. સુખેશ મંગળ વર્ષના આરંભે કન્યા રાશિમાં અને બીજા ભાવેથી પોતાની ગતિ અનુસાર આગળ વધતા વર્ષાન્તે ધન રાશિમાં પંચમ ભાવે જોવા મળે છે.